b'\n_START_ARTICLE_\nFaZe Clan\n_START_SECTION_\nHistorie\n_START_PARAGRAPH_\nFaZe Clans opprinnelse stammer tilbake til 30. mai 2010. De tidligere medlemmene FaZe Resistance, FaZe ClipZ og FaZe Housecat (senere FaZe Timid) grunnla spillklanen med form\xc3\xa5let om \xc3\xa5 danne et samfunn p\xc3\xa5 det kontroversielle skytespillet Call of Duty: Modern Warfare 2 ved \xc3\xa5 lage YouTube-videoer der dem publiserer montasjer som fremhever deres beste triks ved bruk av skarpskytergev\xc3\xa6r (ogs\xc3\xa5 kalt: Trickshotting). Spillklanen ble kort tid senere ledet av n\xc3\xa5v\xc3\xa6rende eier FaZe Temperrr (Thomas Oliveira) og FaZe CBass. I 2012 utvidet klanen seg for f\xc3\xb8rste gang til \xc3\xa5 ogs\xc3\xa5 bli et konkurrerende e-sport lag ved \xc3\xa5 delta i turneringer p\xc3\xa5 spillet Call of Duty: Modern Warfare 3. Siden den gang har de konkurrert i alle de etterfulgte Call of Duty-spillene og samlet inn over 11 millioner norske kroner i premiepenger.    _NEWLINE_I 2013 ble FaZe Banks (Richard Bengtson) rekruttert til FaZe Clan som medeier av spillklanen. Rekrutteringen av Richard skulle vise seg \xc3\xa5 endre klanens kjente struktur. YouTube-videoer som baserte seg mer p\xc3\xa5 underholdning i form av videoblogger bidro til \xc3\xa5 n\xc3\xa5 klanen til en enda st\xc3\xb8rre m\xc3\xa5lgruppe. \xc3\x85rene senere flyttet seks av klanens medlemmer sammen til New York i det som ble kjent som FaZe Huset New York. Dette huset fikk for f\xc3\xb8rste gang frem medlemmenes individuelle talent i form av filmskaping og underholdning.  _NEWLINE_I januar 2016 ble det bestemt at FaZe Clan skulle melde seg inn i det popul\xc3\xa6re skytespillet Counter-Strike: Global Offensive (forkortet CS:GO). FaZe fikk seg et forsprang i konkurranse-spillet ved oppkj\xc3\xb8pet av CS:GO-laget G2 Esports til en estimert pris av 6 millioner kroner, en prislapp e-sport verden aldri hadde sett tidligere. Samme \xc3\xa5r flyttet ogs\xc3\xa5 medlemmene som bodde i FaZe Huset New York til Los Angeles, da kjent som FaZe Huset L.A. Siden den gang har flere av medlemmene ogs\xc3\xa5 bodd samlet i Toronto i Canada, Calabasas og Hollywood.    _NEWLINE_I 2019 bor store deler av klanens medlemmer fordelt p\xc3\xa5 tre hus i samme nabolag ved Hollywood Hills til en estimert verdi av over 100 millioner kroner per hus (kallenavn: Clout House, FaZe House Hollywood). Disse husene har tidligere hatt profilerte beboere som Justin Bieber.'